ສຫລ ມອບອຸປະກອນ ຕ້ານການຄ້າຢາເສບຕິດ ໃຫ້ແກ່ ສປປ ລາວ
ສະຖານ​ທູດສະຫະລັດ ອາ​ເມຣິກາ ​ມອບ​ອຸປະ​ກອນ​ເຄື່ອງມື ​ໃຫ້​ແກ່​ສູນ​ກາງ​ຊາວ​ໜຸ່ມ ສປປ ລາວ ຊຶ່ງ​ມີ​ມູນ​ຄ່າ​ປະມານ 7, 500 ​ໂດ​ລາ.
ເມື່ອວັນທີ 30 ມິຖຸນາ 2015 ຜ່ານມານີ້ ສະຖານທູດສະຫະລັດ ອາເມຣິກາ ພ້ອມດ້ວຍຄະນະກຳມະການແຫ່ງຊາດ ເພື່ອກວດ ກາແລະຄວບຄຸມຢາເສບຕິດ ໄດ້ມອບອຸປະກອນເຄຶ່ອງມື ໃຫ້ ແກ່ສູນກາງຊາວໜຸ່ມ ສປປ ລາວ ຊຶ່ງມີມູນຄ່າ ປະມານ 7, 500 ໂດລາ ເພື່ອຮັບໄຊ້ເຂົ້າໃນວຽກງານໂຄສະນາ ເຜີຍແຜ່ຜົນຮ້າຍ ແລະຕ້ານຢາເສບຕິດໃນນະຄອນຫຼວງວຽງຈັນກໍ່ຄືບັນດາແຂວງ ທີ່ໃກ້ຄຽງ ເຂົ້າຮ່ວມໃນພິທີ່ມອບຮັບດັ່ງກ່າວ ມີທ່ານແດນຽລ ຄລູນ ເອກອັກຄະລັດຖະທູດສະຫະລັດ ອາເມຣິກາ ທ່ານກຸ ຈັນສີນາ ປະທານຄະນະກຳມະການແຫ່ງຊາດ ເພື່ອຄວບຄຸມ ແລະ ກວດກາຢາເສບຕິດ ແລະ ທ່ານ ດຣ ວິໄລວົງ ບຸດດາຄຳ ເລຂາສູນກາງຊາວໜຸ່ມ ສປປ ລາວ ທ່ານປະທານຄະນະກຳມະການແຫ່ງຊາດ ເພື່ອຄວບຄຸມ ແລະກວດກາຢາເສບຕິດ ກ່າວ ວ່າ ອຸປະກອນທີ່ນຳມາມອບ ໃນຄັ້ງນີ້ ຈະເປັນການຊ່ວຍຊຸກຍູ້ໃຫ້ ສູນກາງຊາວໜຸ່ມ ສາ ມາດດຳເນີນວຽກງານໂຄສະນາ ເຜີຍແຜ່ຜົນຮ້າຍ ແລະຕ້ານຢາເສບຕິດ ຢູ່ໃນບັນດາໂຮງ ຮຽນຕ່າງໆ ແລະທ່ານທູດແດນຽລ ຄລູນ ໄດ້ກ່າວເສີມວ່າ ວຽກງານໂຄສະນາເຜີຍແຜ່ໃນບັນດາໂຮງຮຽນນັ້ນ ເປັນສ່ວນສຳຄັນທີ່ສຸດ ເພື່ອເຕືອນໃຫ້ບັນດານັກຮຽນ ເຫັນໄດ້ເຖິງ ໄພອັນຕະລາຍຂອງຢາເສບຕິດ ທ່ານທູດແດນຽລ ຄລູນ ກ່າວວ່າ “ພວກຂ້າພະເຈົ້າຍິນດີ ທີ່ຈະໃຫ້ການຊ່ວຍເຫລືອ ລັດຖະບານລາວ ໃນວຽກງານຕ້ານຢາເສບຕິດ” ແລະໄດ້ກ່າວ ຕື່ມອີກວ່າ ສປປ ລາວ ກຳລັງກ້າວເຂົ້າສູ່ປະຊາຄົມເສດຖະກິດອາຊຽນ ການຄ້າຂາຍຜ່ານ ແດນກໍຈະນັບມື້ນັບເພີ້ມຂື້ນ ຊຶ່ງຈະກາຍເປັນສິ່ງທ້າທາຍໃໝ່ຂອງປະເທດລາວ ໃນການ ສະກັດກັ້ນ ການເສບແລະການຄ້າຂາຍຢາເສບຕິດ ” ນັບແຕ່ປີ 1989 ເປັນຕົ້ນມາ ລັດ ຖະບານສະຫະລັດ ໄດ້ໃຫ້ການຊ່ວຍເຫລືອ ລັດຖະບານລາວ ໃນດ້ານວຽກງານສະກັດ ກັ້ນ ແລະຕ້ານຢາເສບຕິດ ເປັນມູນຄ່າຫລາຍກວ່າ 47 ລ້ານໂດລາ ໃນໄລຍະຜ່ານມາ ກໍ່ຄືປັດຈຸບັນ ງົບປະມານການຊ່ວຍເຫລືອ ເຂົ້າໃນການເຮັດວຽກງານ ສະກັດກັ້ນ ແລະຕ້ານຢາເສບຕິດ ມີທັງອຸປະກອນເຄື່ອງມື ແລະການຝຶກອົບຮົມຕ່າງໆໃນ ຫລາຍດ້ານເຊັ່ນ ການປະຕິບັດ ມາດຕະການດ້ານກົດໝາຍ ການບຳບັດ ຟື້ນຟູຜູ້ຕິດຢາ ເສບຕິດ ການໂຄສະນາເຜີຍແຜ່ຜົນຮ້າຍຂອງຢາເສບຕິດ ແລະໂຄງການປູກພືດທົດແທນ ເພື່ອຊ່ວຍໃຫ້ຊາວກະສິກອນຜູ້ຂາດເຂີນສາ ມາດສ້າງລາຍຮັບ ຈາກການປູດພືດ ແລະ ລ້ຽງສັດ ທີ່ຖືກຕ້ອງເໝາະສົມ